**РАЗХОДИ ЗА ПРИДОБИВАНЕ НА ДЪЛГОТРАЙНИ МАТЕРИАЛНИ АКТИВИ В ОБЛАСТ ПЛЕВЕН**

През 2016 г. разходите за придобиване на дълготрайни материални активи (ДМА) във всички сектори на икономиката в област Плевен са 309.5 млн. лв. и в сравнение с предходната година намаляват с 37.9%.

Най-голям обем инвестиции в ДМА са вложени в селското стопанство – 99.5 млн. лв., и в сектора на услугите (търговия, ремонт на автомобили и мотоциклети; транспорт, складиране и пощи; хотелиерство и ресторантьорство) – 56.2 млн. лева. През 2016 г. тези сектори заедно формират 50.3% от общия обем разходи за ДМА. В сектор „Строителство” инвестициите за ДМА са 14.3 млн. лв. и са близо 2 пъти по-малко в сравнение с 2015 година.

**Фиг. 1. Структура на разходите за придобиване на дълготрайни материални активи през 2015 и 2016 г. по икономически дейности**



**Икономически дейности по сектори (КИД-2008):**

**А -** Селско, горско и рибно стопанство

**B, C, D, E -** Добивна, преработваща и друга промишленост; доставяне на води; канализационни услуги, управление на отпадъци и възстановяване

**F -** Строителство

**G, H, I -** Търговия; ремонт на автомобили и мотоциклети; транспорт, складиране и пощи; хотелиерство и ресторантьорство

**J -** Създаване и разпространение на информация и творчески продукти; далекосъобщения

**К –** Финансови и застрахователни дейности

**L -** Операции с недвижими имоти

**M, N -** Професионални дейности и научни изследвания; административни и спомагателни дейности

**О, P, Q –** Държавно управление; образование; хуманно здравеопазване и социална работа

**R, S, T, U -** Други услуги

През 2016 г. е регистрирана промяна и в структурата на разходите за придобиване на дълготрайни материални активи по видове. Относителният дял на направените инвестиции за сгради, строителни съоръжения и конструкции намаляват със 17.6 пункта в сравнение с предходната година и достига 27.0%. Същевременно се увеличават вложените средства за машини, производствено оборудване и апаратура - с 6.9 пункта, за закупуване на земя - с 5.0 пункта и за транспортни средства - с 4.3 пункта, които формират съответно 37.4, 13.0 и 13.8% от общия обем инвестиции в ДМА.

**Фиг. 2. Структура на разходите за придобиване на дълготрайни**

**материални активи през 2015 и 2016 г. по видове**

****

Най-значителни разходи за придобиване на дълготрайни материални активи са извършени в община Плевен - 161.9 млн. лв. или 52.3% от общите разходи за областта. Следват общините Кнежа и Червен бряг, съответно с 12.3 и 10.2%. Най-малък е размерът на направените инвестиции за ДМА в общините Белене и Искър - по 1.5 млн. лв.

**Методологични бележки**

**Разходите за придобиване на ДМА** през отчетния период включват фактически извършените разходи за закупуване на земя и за изграждане на сгради, строителни съоръжения и конструкции чрез възлагане и по стопански начин, за доставка и монтаж на ДМА, за закупуване на машини, съоръжения, оборудване и транспортни средства, за геоложки и хидроложки проучвания, за проучвателни и проектантски работи, обслужващи строителството, и други разходи, свързани с придобиването на ДМА.

В обема на разходите за придобиване на ДМА не се включват текущите разходи по поддържане на наличните ДМА.